Tisztelt Sportszervezetek!

Felhívjuk figyelmüket, hogy a 107/2011 (VI.30) Korm. rendelet 11§ (1) bekezdése alapján az elszámolások beadási határideje **2022.07.30. éjfél.** Ugyanezen jogszabályhely alapján az elszámolás beadási határideje egyszeri alkalommal meghosszabbítható +15 nappal. A határidő hosszabbítást az elektronikus kérelmi rendszeren keresztül kell megkérniük az EREDETI BEADÁSI HATÁRIDŐ UTOLSÓ NAPJÁN ÉJFÉLIG. A rendszer lezár, vagyis ezen dátum után a határidő hosszabbítás nem beadható. A meghosszabbított beadási határidő **2022.08.14. éjfél.**

**Felhívjuk figyelmüket, hogy a fenti határidők jogvesztő határidők!**

Tájékoztatjuk Önöket, hogy végelszámolás benyújtására továbbra is csak megfelelő státuszú támogatási igazolások birtokában van lehetőség. Amennyiben egy támogatójuk nem utalt vagy csak részben teljesítette a kiállított támogatási igazoláson szereplő összeget, legkésőbb **2022.08.06-áig** nyújtsák be a megfelelő adattartalmú kérelmet az EKR rendszeren keresztül.

A záróelszámolások benyújtása továbbra is a következő sorrendben történik:

1: záróelszámolás mellékletkezelőjének véglegesítése

2: záróelszámolás véglegesítése

3: hosszabbítási kérelem elkészítése és **BEADÁSA**

**4. ZÁRÓELSZÁMOLÁS BEADÁSA**

A 4. pont elmulasztása esetében az elszámolási kötelezettséget nem tudjuk teljesítettnek tekinteni!

Üdvözlettel:

Támogatásellenőrzési Osztály